text: Lagerforvalteren, der var mod finkultur, er selv blevet til kultur
  09 oktober 2013 kl. 15.02
  Peter Rindal, lagerforvalteren fra Kolding, der i 60erne gjorde op med finkulturen, er nu blevet til et teaterstykke.
  Lagerforvalter Peter Rindal fra Kolding Hørfabrik blev landskendt, da han den 2.marts 1965 afleverede flere hundrede underskrifter i protest mod oprettelsen af Statens Kunstfond.
  Protesterne bredte sig i landet og blev til en folkebevægelse. 
  Ekstra Bladet brugte ordet rindalisme afledt af Peter Rindals efternavn.
  Peter Rindal var imod statsstøtte til kunst og for penge i borgernes egne lommer. 
  Han mente ikke, det var statens opgave at definere god eller dårlig kunst, men at kunst burde betragtes som et håndværk
  Nu er han så selv blevet til moderne kunst i Mungo Parks Koldings nye forestilling, der hedder Rindal.
  